CELEX: 32013R0187
Language: sl
Date: 2013-03-05 00:00:00
Title: Izvedbena uredba Komisije (EU) št. 187/2013 z dne 5. marca 2013 o spremembi Izvedbene uredbe (EU) št. 540/2011 glede pogojev za registracijo aktivne snovi etilen  Besedilo velja za EGP

6.3.2013   
            
            
               SL
            
            
               Uradni list Evropske unije
            
            
               L 62/10
            
         IZVEDBENA UREDBA KOMISIJE (EU) št. 187/2013
   z dne 5. marca 2013
   o spremembi Izvedbene uredbe (EU) št. 540/2011 glede pogojev za registracijo aktivne snovi etilen
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov etilen je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) Komisiji 16. decembra 2011 predložila svoje mnenje o osnutku poročila o pregledu etilena (6). Agencija je svoje mnenje o etilenu sporočila tudi prijavitelju. Komisija ga je pozvala, naj predloži pripombe na osnutek poročila o pregledu etilena. Države članice in Komisija so osnutek poročila o pregledu in mnenje Agencije pregledale v Stalnem odboru za prehranjevalno verigo in zdravje živali ter končno različico pripravile 1. februarja 2013 v obliki poročila Komisije o pregledu etilena.
            
         
               (3)
            
            
               Potrjeno je bilo, da se aktivna snov etilen šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo etilena. Zlasti je primerno spremeniti zahtevano minimalno čistost in omejiti registracije na uporabo v zaprtih prostorih s strani poklicnih uporabnikov. Poleg tega so države članice pri izdaji registracij za fitofarmacevtska sredstva, ki vsebujejo etilen, zlasti pozorne na zaščito izvajalcev, delavcev in drugih navzočih oseb ter skladnost etilena z zahtevanimi specifikacijami, ne glede na obliko, v kateri je dobavljen uporabniku.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Določiti bi bilo treba primeren rok za začetek uporabe te uredbe, da se bodo države članice, prijavitelj in imetniki dovoljenj za fitofarmacevtska sredstva, ki vsebujejo etilen, lahko pripravili na izpolnjevanje zahtev, ki so posledica spremembe pogojev za registracijo.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. februarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 344, 20.12.2008, str. 89.
   
      (3)  UL L 230, 19.8.1991, str. 1.
   
      (4)  UL L 379, 24.12.2004, str. 13.
   
      (5)  UL L 153, 11.6.2011, str. 1.
   
      (6)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo etilen. EFSA Journal 2012; 10(1):2508. [43 str.] doi:10.2903/j.efsa.2012.2508. Na voljo na spletu: www.efsa.europa.eu/efsajournal.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 227 o aktivni snovi etilen nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „227
                  
                  
                     etilen
                     št. CAS 74-85-1
                     št. CIPAC 839
                  
                  
                     Ethylene
                  
                  
                     ≥ 90 %
                     relevantna nečistoča: etilen oksid, najvišja vsebnost 1 mg/kg
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot regulator rasti rastlin za uporabe v zaprtih prostorih s strani poklicnih uporabnikov.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu etilena (SANCO/2608/2008) ter zlasti dodatka I in II h končni različici poročila, ki jo je Stalni odbor za prehranjevalno verigo in zdravje živali pripravil 1. februarja 2013.
                     V tej celoviti oceni morajo biti države članice zlasti pozorne na:
                     
                                 (a)
                              
                              
                                 skladnost etilena z zahtevanimi specifikacijami, ne glede na obliko, v kateri je dobavljen uporabniku;
                              
                           
                                 (b)
                              
                              
                                 zaščito izvajalcev, delavcev in drugih navzočih oseb.
                              
                           Pogoji uporabe po potrebi vključujejo ukrepe za zmanjšanje tveganja.“
                  
               
      
         (1)  Več podrobnosti o identiteti in specifikaciji aktivnih snovi je na voljo v njihovem poročilu o pregledu.